b'\n_START_ARTICLE_\nRiikidevaheline Lennunduskomitee\n_START_PARAGRAPH_\nRiikidevaheline lennunduskomitee (vene keeles \xd0\x9c\xd0\xb5\xd0\xb6\xd0\xb3\xd0\xbe\xd1\x81\xd1\x83\xd0\xb4\xd0\xb0\xd1\x80\xd1\x81\xd1\x82\xd0\xb2\xd0\xb5\xd0\xbd\xd0\xbd\xd1\x8b\xd0\xb9 \xd0\xb0\xd0\xb2\xd0\xb8\xd0\xb0\xd1\x86\xd0\xb8\xd0\xbe\xd0\xbd\xd0\xbd\xd1\x8b\xd0\xb9 \xd0\xba\xd0\xbe\xd0\xbc\xd0\xb8\xd1\x82\xd0\xb5\xd1\x82, \xd0\x9c\xd0\x90\xd0\x9a) on S\xc3\xb5ltumatute Riikide \xc3\x9chenduse (SR\xc3\x9c) tsiviillennundust koordineeriv organisatsioon._NEWLINE_Komitee loodi 1991. aastal, kui 12 endist N\xc3\xb5ukogude Liidu liiduvabariiki \xc3\xbchinesid riikidevahelise tsiviillennunduse ja \xc3\xb5huruumi kasutamise kokkuleppega, mis kirjutati alla Valgevenes Minskis 25. detsembril 1991. Komitee peakorter asub Moskvas, Jakimanka linnajaos, Bol\xc5\xa1aja Ord\xc3\xb5nka tn 22/2/1. 2011. aasta seisuga on selle direktor Tatjana Anodina._NEWLINE_MAK-i lennu\xc3\xb5nnetuste uurimiskomisjon uurib lennu\xc3\xb5nnetusi endistes N\xc3\xb5ukogude Liidu vabariikides._NEWLINE_Riikidevahelise lennunduskomitee liikmed on Aserbaid\xc5\xbeaan, Armeenia, Kasahstan, K\xc3\xb5rg\xc3\xb5zstan, Moldova, Tad\xc5\xbeikistan, Turkmenistan, Ukraina, Usbekistan, Valgevene ja Venemaa. Eestil ja L\xc3\xa4til on olnud MAK-is vaatlejastaatus._NEWLINE_1999. aastal teatas Moldova, et kavatseb loobuda osalusest lennunduskokkuleppes ja seega ka MAK-is. Seni pole Moldova siiski veel MAK-ist lahkunud. MAK-i liikmestaatusest on loobunud Gruusia.'